Diari Oficial de la Generalitat Valenciana


Sumari del DOGV 4560, del 06-08-2003 (2003/9263)

ORDE de 30 de juny de 2003, de la Conselleria d'Agricultura, Pesca i Alimentació, per la qual s'establix el termini màxim per a l'acreditació de les inversions realitzades d'acord amb les ajudes establides mitjançant el Decret 195/2002, de 3 de desembre, del Govern Valencià, pel qual s'establixen ajudes per a pal·liar els danys produïts per les tempestes patides durant els mesos de juliol, agost i setembre de 2002 que han afectat diversos municipis de la Comunitat Valenciana (DOGV núm. 4939, de 05.12.2002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9263


Data del document
:   30-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * inundació
    * suport econòmic
    * catàstrofe agrícola

ORDE de 30 de juny de 2003, de la Conselleria d'Agricultura, Pesca i Alimentació, per la qual s'establix el termini màxim per a l'acreditació de les inversions realitzades d'acord amb les ajudes establides mitjançant el Decret 195/2002, de 3 de desembre, del Govern Valencià, pel qual s'establixen ajudes per a pal·liar els danys produïts per les tempestes patides durant els mesos de juliol, agost i setembre de 2002 que han afectat diversos municipis de la Comunitat Valenciana (DOGV núm. 4939, de 05.12.2002). [2003/F9263]
  
Mitjançant la present orde s'establix un període de temps màxim per a l'acreditació de les inversions realitzades pels agricultors, en relació amb les ajudes establides mitjançant el Decret 195/2002, de 3 de desembre.
  
En virtut d'això,
  
ORDENE
  
Article únic
  
S'establix com a període de temps màxim per a l'acreditació d'haver realitzat les inversions previstes, d'acord amb les ajudes establides mitjançant el Decret 195/2002, el següent:
  
- Amb caràcter general, el termini màxim queda establit en el dia 31 d'octubre de 2003, llevat d'aquelles espècies fruiteres de fulla caduca que, des d'un punt de vista agronòmic, faça aconsellable la plantació durant el seu repòs vegetatiu. En este cas, la data límit se situa en el 31 de març de 2004.
  
- Perquè puga ser d'aplicació l'excepció anteriorment assenyalada, serà imprescindible la presentació de sol·licitud d'acollir-se a la moratòria abans del dia 1 d'octubre de 2003, a la petició de la qual caldrà emetre informe favorable per part del personal tècnic de la Conselleria d'Agricultura, Pesca i Alimentació.
  
Disposició final única
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 30 de juny de 2003
  
La consellera d'Agricultura, Pesca i Alimentació,
  
GEMMA AMOR PÉREZ